Kristieši
Kristieši ir kristietības piekritēji. Tiek lēsts, ka pasaulē ir aptuveni 2,4 miljardi kristiešu (31,1 % no pasaules iedzīvotājiem 2020. gadā). Pēc sekotāju skaita tā ir lielākā reliģija pasaulē. Aptuveni puse no kristiešiem ir katoļi, mazliet vairāk kā trešdaļa (37%) ir protestanti, 12% ir pareizticīgie, bet atlikušie ir citu konfesiju pārstāvji. Šobrīd aptuveni 37% no visiem kristiešiem dzīvo Amerikā, aptuveni 26% — Eiropā, 24% — Subsahāras Āfrikā, aptuveni 13% — Āzijā un Klusā okeāna reģionā, bet 1% — Tuvajos Austrumos un Ziemeļāfrikā. Kristieši veido lielāko iedzīvotāju daļu 158 valstīs un teritorijās.